Vilainių tiltas
Vilainių tiltas – automobilių transporto tiltas Kėdainių miesto šiaurės rytinėje dalyje, paribyje su Vilainiais, kelyje  229  Aristava–Kėdainiai–Cinkiškiai  (J. Basanavičiaus g. tęsinyje), nutiestas per Nevėžį. Vilainių tiltas – gelžbetoninis, trijų angų, sijinės konstrukcijos transporto statinys, pastatytas 1956 m. Tuomet tiltas buvo penkių tarpatramių, su vidurinėje angoje įmontuota 11 m ilgio intarpine sija. Jo skerspjūvyje - monolitinė briaunotoji plokštė su trimis išilginėmis sijomis. Po 1985 m. vykusios rekonstrukcijos tilto važiuojamoji dalis, atramos buvo praplatintos. Rekonstruojamoje dalyje buvo karpytasis, 70,54 m ilgio. Tilto perdangos konstrukciją rekonstruotos dalies skerspjūvyje sudarė keturios tėjinio profilio sijos. Paskutinį kartą Vilainių tiltas rekonstruotas 2022–2023 m. Statybos darbus atliko rangovas AB „HISK“. Praktiškai buvo pastatytas naujas tiltas: pakeista, praplatinta perdanga, sustiprintos bei praplatintos atramos, iki 2,5 m išplatinti šalitilčiai, rekonstruoti pylimų šlaitų tvirtinimo elementai. Statybų metu šalia objekto buvo pastatytas laikinas pontoninis tiltas pėstiesiems, iškelti ESO elektros tinklai ir įrenginiai.